פירוש נוסף ערך זה עוסק באתר בילוי והסעדה בדיסניוורלד שבפלורידה. אם התכוונתם לאתר נופש והסעדה נוסף בשם זה, ראו דאונטאון דיסני (קליפורניה).

מפלצת ימית מלגו בקרבת החנות של לגו בדאון טאון דיסני
**דאון טאון דיסני** (באנגלית: **Downtown Disney** – "מרכז העיר של דיסני") הוא אזור קניות, הסעדה ובידור פתוח הנמצא באתר הנופש דיסניוורלד שבפלורידה.

אזור הקניות והנופש מורכב משלושה אזורים נפרדים המחוברים זה לזה:

אזורים
------

### השוק

**השוק** (בעבר כונה **כפר דיסני** – **Disney Village**) כולל חנויות רבות ובהם חנות של חברת לגו, חנות משקאות מוגזים וממתקי שוקולד מיוחדים של חברת השוקולד גיררדלי וכן מסעדות וחנויות נוספות. באתר יש אפשרות לשכור סירות ולשוט באגם הסמוך.

אטרקציות:

* חפירות הדינוזאורים בטי רקס קפה
* המרינה של דאון טאון דיסני
* קרוסלה
* רכבת השוק

מסעדות:

* קפה יערות הגשם
* הסנדוויץ' של ארל
* טי רקס קפה
* חנות גיררדלי לשוקולדים ומשקאות קלים
* קפה סטארבקס
* וולפגנג פאק אקספרס

חנויות:

* חנות בנה דינוזאור בעצמך
* חנות רשת דיסני
* חנות מזכרות לחג המולד של דיסני
* חברת הממתקים של גופי
* מרכז הדמיון של לגו
* היה היה צעצוע
* שוק קואופ
* עולמו של דיסני

בעבר היו קיימות עוד שתי מסעדות שנסגרו – מקדונלד'ס ופולו קומפרו.

### אי התענוגות

**אי התענוגות** היה מאופיין בתור מוקד משיכה בחיי הלילה וכלל שני מועדוני סטנד-אפ וארבעה מועדוני לילה ובהם מועדון בסגנון "מועדון המגלים" שהיה קיים בשנות ה-30. ב-27 בספטמבר 2008 נסגרו המועדונים, היה תכנון להחליף את המועדונים בחנויות ומסעדות חדשות, אך המשבר הכלכלי העולמי של 2008 דחה זאת. לעומת שני האזורים האחרים בהם הכניסה חופשית, עד קיץ 2004 נדרש היה לשלם על מנת להיכנס לאי התענוגות, ומאז הכניסה חופשית.

מסעדות:

* בית הסרטן של פולטון
* פארדיסו 37
* מסעדת פורטובלו
* מסעדה ובר הדרכים האירי ריגלן
* הקיסרית לילי
* מפעל הזיקוקים

חנויות:

* בר הסיגרים פואגו
* הרלי-דייווידסון אורלנדו
* לוע סוס הים
* חנות סקי מים
* אולפני סופרסטאר
* החנות של ג'סיקה ראביט

### הצד המערבי

המבנה בו מוצג המופע לה נובה של קרקס השמש
**הצד המערבי** משמש כמקום התכנסות לאירועי תרבות ובין היתר כולל שירותי הסעדה וחנויות גדולות. בנוסף ישנם 24 אולמות קולנוע, חנות של רשת וירג'ין מגסטור והמופע של להקת קרקס השמש – **לה נובה**. כמו כן מצוי במקום מבנה דיסניקווסט ובו חמש קומות של משחקי מחשב ומשחקי הנפשה, בתי קפה ובהם בתי קפה מרשתות פלנט הוליווד בה ניתן למצוא את הסירה "ג'ני" שלקחה חלק בסרט "פורסט ג'אמפ", האוס אוף בלוז ווולפגנג פק וחנויות נוספות.

אטרקציות:

* אי.אמ.סי דאון טאון דיסני הכולל 24 אולמות קולנוע
* דמויות בטיסה
* קרקס השמש – לה נובה
* דיסניקווסט

מסעדות:

* קפה קובני בונגוס
* בית השוורים
* האוס אוף בלוס
* The Smokehouse
* פלאנט הוליווד
* וולפגנג פאק קפה
* טי רקס קפה
* סטארבקס קפה
* וורצל פרצל
* דוכן גלידת האגן דאז

חנויות:

* חנות משקפי שמש Sunglass Hut
* רידמרקס
* דוכנים נוספים

היסטוריה
--------

האתר נפתח ב-22 במרץ 1975. בשנת 1984 כאשר מיכאל אייזנר מונה לתפקיד מנכ"ל וולט דיסני, החליט שעל מנת לגרום לתיירים לשהות יותר זמן במתחמי וולט דיסני באזור עליהם להמשיך ולפתח אותו וב-21 ביולי 1986, הוכרז על הקמת אי התענוגות בדגש על חיי הלילה בו על מנת להוות תחרות למועדונים שבאזור תחנת צ'רץ' סטרייט שבדאטון טאון אורלנדו. המתחם נפתח רשמית במאי 1989.

עד שנת 1989 היה קיים באתר רק אזור השוק שכונה "**כפר הקניות בואנה ויסטה**" (**Lake Buena Vista Shopping Village**) ומאוחר יותר "**השוק של כפר דיסני**" (**Disney Village Marketplace**). ב-15 בספטמבר בשנת 1997 הוחלט על מיתוג מחדש למתחם ונפתח אזור שלישי של מסעדות ומקומות בילוי בצידו המערבי של הפארק, בשנת 1997 שונה שם האזור ל"דאונטאון דיסני".
ב-27 בספטמבר 2008 נסגר אי התענוגות במסגרת תוכנית שיפוץ הכוללת הרס האי ובנייתו מחדש כאתר קניות והסעדה על מנת להגביר את הפופולריות של האתר ובנוסף באפריל 2013 החלו שיפוצים למען בניית מתחם חדש שיקרא דיסני ספרינגס הצפוי להיחנך בשנת 2016.

קישורים חיצוניים
----------------

ויקישיתוף מדיה וקבצים בנושא **דאונטאון דיסני** בוויקישיתוף
* 

* אתר האינטרנט הרשמי של דאונטאון דיסני (באנגלית)
* דאונטאון דיסני, ברשת החברתית אקס (טוויטר)
* מפת המתחם
* מדריך לדאון טאון דיסני wiki voyage
* מצלמת אינטרנט בשידור חי מהמתחם

| פארקים ואתרי נופש של חברת וולט דיסני |
| --- |
| אתר הנופש דיסנילנד | דיסנילנד • ההרפתקה הקליפורנית של דיסני • דאונטאון דיסני |  |
| אתר הנופש דיסניוורלד | ממלכת הקסם • אפקוט • אולפני הוליווד של דיסני • ממלכת החיות של דיסני • חוף סופת השלגים • לגונת הטייפון • דאונטאון דיסני • *ארץ הנהר*\* |
| אתר הנופש טוקיו דיסני | דיסנילנד טוקיו • דיסניסי |
| אתר הנופש דיסנילנד פריז | דיסנילנד פריז • פארק אולפני וולט דיסני • כפר דיסני |
| אתר הנופש דיסנילנד הונג קונג | דיסנילנד הונג קונג |
| אתר הנופש דיסני שאנגחאי | דיסנילנד שאנגחאי |
| קו הספנות דיסני | דיסני וונדר • דיסני מג'יק • דיסני דרים • דיסני פנטזי • קאסטאווי קי |
| פארקים מתוכננים שלא הוקמו | *וסטקוט*\*\* • *אמריקה של דיסני*\*\* |
| שונות | דולר דיסני |
| הערות | \* פארקים שנסגרו  \*\* פארקים שלא הוקמו |
| פורטל דיסני |